《赠别张清夫还吴》
元代·范梈

新雨不作泥，钩辀树上啼。征夫怀远路，家在太湖西。

别家今几度，杨柳江边树。念乡车轮下，渐是中年路。

万事中年尚可期，人生且莫长别离。长别离，向何方。

九江落花清浦香，王雎斑斑凫乳黄。南望不见三高堂，奈何游子思故乡。

我家诸公济时早，功成身退合天道。当时未必知者贤，挽不回之卧烟岛。

后来阅尽亏成事，始识从之去时好。我不能赤手缚虹霓，又不能委身同草木。

生逢尧舜世，肯受泥涂辱。昨者误奋龙门雷，蝘蜓嘲之自云足。

忧来举觞酹白日，唯有皇天照空谷。张公子，吴江生，我有千载意，不羡身后名。

为君写作赠行曲，曲中铿戛难为明。君行不听我意平，明日买船棹秋声。

亦欲东下窥蓬瀛，飘然此去白玉京，须卿禹穴来相迎。

相迎未见须相待，客行虽迟心未改。

作者简介：范梈（pēng）（1272—1330）元代官员、诗人，与虞集、杨载、揭傒斯齐被誉为“元诗四大家”。字亨父，一字德机，人称文白先生，清江（今江西樟树）人。历官翰清江林院编修、海南海北道廉访司照磨、福建闽海道知事等职，有政绩，后以疾归。其诗好为古体，风格清健淳朴，用力精深，有《范德机诗集》。